Maki-Saki Selfsorg en Boetiek Spa | LekkeSlaap
Vanaf R3 200 R2 133 per nag, vir 6 mense
Maki-Saki Selfsorg en Boetiek Spa is in die skilderagtige dorp, Yzerfontein is net 100 m van die strand af geleë. Raak saans aan die slaap met die gedruis van die golwe wat op die rotse breek. Die eenheid het slaapplek vir 6 gaste.
Dié selfsorghuis het 3 ruim slaapkamers wat 'n dubbelbed, koninggrootte-bed of 2 enkelbeddens het. Die huis het 3 badkamers, waarvan 1 en suite is. Twee van die kamers het direkte toegang tot die spageriewe waar gaste kan ontspan in die Jacuzzi of die verhitte swembad. Dit is ideaal vir bewolkte en winderige dae. Daar is ook 'n skoonheidsalon op die perseel en gaste kan van die groot verskeidenheid spa-behandelinge bespreek. Die goed toegeruste gimnasium is ideaal vir die meer aktiewe gaste.
Die leefarea het 'n oopplan-sitarea en -kombuis met 'n gasstoof, yskas-vrieskas en skottelgoedwasser. Daar is 'n platskerm-TV met DStv-kanale en gratis WiFi.
Die eenheid is op die onderste verdieping van die hoofhuis met sy eie ingang en bied veilige parkeerplek op die perseel.
Maki-Saki Selfsorg Akkomodasie en Boetiek Spa bied 'n ontspanne, romantiese wegbreek of aktiewe vakansie. Die gashere sal ekstra moeite doen om te verseker dat jou verblyf by Maki-Saki onvergeetlik is.